b'\n_START_ARTICLE_\nBose-Einstein-kondensasjon\n_START_SECTION_\nTeori\n_START_PARAGRAPH_\nBosoner er partikler med heltallig spinn og de karakteriseres ved at et vilk\xc3\xa5rlig antall partikler tillates \xc3\xa5 okkupere en hvilken som helst mikroskopisk tilstand. Ved termodynamisk likevekt, n\xc3\xa5r det ikke finnes noe Bose-kondensat, er antallet partikler i hver tilstand gitt ved Bose-distribusjonsfunksjonen,som avhenger av temperatur og kjemisk potensial. Etter faseovergangen bryter dette bildet delvis sammen og et makroskopisk antall partikler finnes i den mikroskopiske grunntilstanden til systemet (Resten beskrives fortsatt av Bose-distribusjonensfunksjonen). Med makroskopisk menes at hvis N er totalt antall partikler og N\xe2\x82\x80 er antall partikler i kondensatet er N\xe2\x82\x80/N ulik null n\xc3\xa5r N g\xc3\xa5r mot uendelig. Denne faseovergangen skjer ved en gitt temperatur, som kalles kritisk temperatur eller kritisk punkt. Den kritiske temperaturen er lav men endelig, dvs. h\xc3\xb8yere enn 0 K.'